MOJ PERVI MALJI DNEVNIK
Moje življenje počele je h Zlataru 2020. ljeta h jene hižice. Imel sam mamu, dvije sestre i jenog brata. Došle je vrieme za prodaju i razdvoj od naše mame. Naši vlasniki bilji su dobri, alji sem kak malji čul da su se dogovorilji da buju nas prodalji. I prodalji su moje sestre i brata. Ja sem ostal zadnji h nade da bum ja tuj ostal živeti zanaviek. 
Alji onda je došel nekakev par i zel me. Bil sem h očaju. Pa ke je naše presrečne brače došel kraj!? Zake morame živeti h tuđine!? Tuljike mi se pitanja vrzmale po glave da sem misljil da bum pučil. Došlji sme h nekakvu bielu hižu z žuti rubi. Kesneše sem saznal da se tuo meste zove Repovec. Dopeljalji su me Nina i Tomi, otec i mati male Lucije. Upoznalji su me z još nekakvim ljudima i z mojim vlasnikima, Macu i Rudekem. Skril sem se pod komodu, a kad sem zišel, zagledal sem one ke je mojem životu največ prirasle srcu, a te je bila šestoljetna Lucija. Još nijesem imel ime pak mi ga je dala Lucijina mama. Dogovor je bil da bum Lucijin pes i od njezine sestrični, alji zapravo vlasnik mi je bil njihov dedek. Nakon ljete dan več nijesem bil zajednički pes jer me sestrične nijesu vjerojatne voljele jer sem bil črni. Kupile su nekakvoga drugoga, kraljevskoga, i već me nijesu preveč posječivale, same za svetke i rođendane. Jemput je tije novi došel k mene dima i od onda je h mene nastala mržnja prema luckim vrstama. Namijenilji su me kak pijesa teri živi vane h dvorišču jer babica nije voljela živinčad h hiže. Došla je korona i Lucije nije bile jene duže vrieme. Dolazil je same njezin tata i sljikal me da me Lucija vidi. Moj ritual je bil saki drugi dan z Rudekem iti kljeti i kad nehči dojde, rukujem se ž njem. Došel je 11. mesec 2025. i odlučil sem da idem male svieta videti. Te mi nije bil pervi odlazak jer sam jemput prešel par dane prije Vuzma i vernul se na Vuzem s klopima jer mi je zadišala babičina šunka. Prešel sem 28. 11. Došel sem pred ljekarnu i pekarnicu i onda me videl sused pa sem dal šapama vetra. Došel sem h čeljenu zgradu i nekakva gospođa mi je dala jesti. Uljizivala mi se i prijavila me Luči Zagorja. Tie nasilni ljudi su me nasilne prijelji i delji h nekakev zmazani kavez. Dok se Lucija doma plakala, ja sem moljil Boga da zidem van. Z jene strani, fala Bogu ke je sused rekel dedeku da sem h Bistrice ke je Lucijin tata z radnikem došel po me. Bil sam tak srečen da sam im dal svojega daha umjesto puse i onda su počelji otpirati okne, iskrene ne znam zake. Rudek i Maca su bilji hudi pa su me za kaznu zavezalji. Dok me Lucija grljila i ljubila, ja sem se prisječival kak sem ju jemput hgrizel. Štel sem joj dati pusu h obraz, pak sem ju slučajne male gricnul. Stvarne nijesem štel! Onda me njezin tata z šibu naganjal i zate ga do Luči nijesem voljel. Kak sem furt vane, vidim i našega suseda Danka. On je dedekov bratič. Furt se pri plotu spominaju i te mi se baš drage vidi. I mi voljime suseda Danka i drage nam je ke ga imame jer bi nam bile puste bež njega. Udomil je kusu Tilu. Kak Tila i si drugi pijesi, imam dobru njegu. Maca i Nina me dvaput na ljete kupaju, alji ja te ne voljim. Ove bi bil kraj ove priče. Joj, jesem bedast! Pa nijesem rekel nič o sebe. Sigurne ste več zaključilji da sam ja pes! Ja sem mješanac Snupy, imam 6 psečih ljet ilji 42 ljudske i trenutno sem tjeden dan privezan jer sem prešel h druge sele zbog ljubavi. A ta ljubav, te je več druga priča. Ona je jake ljiepa, alji mi ne daju da imam nekoga svojega. A možda je i tak najboljše. Alji jeden dan, kad sem z Macu, Rudekem, njihovu drugu kčer Tanju i z Lucijinu sestričnu išel kljeti, male sem šmugnul i prešel na spoj. Kad su se oni vračalji, ulovilji su me pri njezine hiže i sestrična me ,,spasila“ te zela. Od onda sem h kazne. Da im dokažem da morem biti prost, cielji dan iz inata ne jem i rietke gda pijem. Alji sem nakon tjeden dan shvatil da nemrem tak živeti i da se privremeno nemrem inatiti kak Lucija. Čak sem odgonetnul da morem nasljeđivati ljudske osobine. Bile im je mene žal pa su me počelji puščati. Nažalost, shvatilji su da moram imeti dva stražare jer sejene nemrem ostati bez nadzora. Ponijegdar si tak na lancu rezmišljam i misljim da trieba biti dober jer je liepe cielji dan biti h hiže jer si nutre na toplom ilji na hladu i h društvu. Lucija je urazumila babicu i babica mi da da kratke budem h hiže. Život je zapravo liep i ak si h dobrom društvu, h dobre familjije, onda imaš i nekakve uspomene. Naprimjer, izgradil sem snjegoviča, doživel videti bazen h dvorišču, i čak mi je Lucijina prijateljica dala jeden perec. Jake su fini. Videl sem sakejačkih poljoprivrednih radove, a največ mi se dopada pljeviti ruože. Jake pamtim svoju sramotu, meč z kokotem. Zdenko je dost šarfen i napuhan, a mene se takvi ne dopadaju. Sviet muora biti pošten pa sem ga odlučil poraziti i deti ga h juhu. Tak sme biežalji i prehitil sem ga i njegove noge del h zrak. Rudek me gledel i bil srečen kej sem snažni. Alji se tije bedak zdigel i počel me naganjati, a nijesem štel ostati bez oka pa sem muoral ostaviti da Zdenko pobijedi. Nadam se da budem mogel pobijediti drugi meč z Stankem, ščijem prestane šepati. 
Sad pak misljim da je dosta, bolji me šapa od pisanja mojega dnevnika, alji zate Lucije h pisanju bolje ide i volji te več od mene. Štel bi se zafaljiti kej ste pročitalji moj dnevnik i štel bi se zafaljiti moje familjije kej me volji i nadam se da bume živelji si još stuo ljet! Te je te i vuf - vuf!

